КIуэкIуэ Казбек УФ-м и Федеральнэ Зэхуэсым и Къэрал Думэм ФизкультурэмкIэ, спортымкIэ, туризмэмрэ щIалэгъуалэм я IуэхухэмкIэ и комитетым и унафэщI Дегтярёв Михаил хуэзащ
Къэбэрдей-Балъкъэр Республикэм и Iэтащхьэм и къалэнхэр пIалъэкIэ зыгъэзащIэ КIуэкIуэ Казбек республи- кэм и Правительствэм и Унэм щыхуэзащ УФ-м и Федеральнэ Зэхуэсым и Къэрал Думэм ФизкультурэмкIэ, спортымкIэ, туризмэмрэ щIалэгъуалэм я IуэхухэмкIэ и комитетым и унафэщI Дегтярёв Михаил.
ЗэIущIэм щытепсэлъыхьащ ди щIыналъэм зыщагъэпсэху, узыншагъэр щрагъэфIакIуэ и комплексым зегъэужьыным, а IэнатIэм къэралым и дэIэпыкъуныгъэ етыным.
Щхьэхуэу хэплъащ щIалэгъуалэр гъэсэным, волонтёр, жылагъуэ Iуэхухэм ахэр къыхэшэным хуэгъэзауэ лъэныкъуитIым зэщIыгъуу зэфIагъэкIыфынухэм.
КIуэкIуэ Казбек хьэщIэм фIыщIэ хуищIащ республикэм и нэIэ къызэрытригъэтым икIи жэрдэм зэмылIэужьыгъуэхэр пхыгъэкIынымкIэ къызэрыдэIэпыкъум папщIэ.
КъБР-м и Iэтащхьэмрэ
Правительствэмрэ я пресс-IуэхущIапIэ.
